எனக்கு பெயர் யார் வைத்தார்கள் என்று நினைவில்லை..பெரும்பாலானோர் 'ரேணுகா' என்று அழைப்பதால் அதுதான் என் பெயராக இருக்க முடியும்...வாடிக்கையாளர்களின் இலக்கியத்துவத்தை பொறுத்து 'வேசி', 'தாசி', 'பரத்தை' ...இப்படியும் சில முகவரிகள் எனக்கு உண்டு.. காக்கி சீருடைக்காரருக்கு காலையில் 'பாலியல் தொழிலாளி'.. இரவில், 'ரேணு'.. குட்டி சுவரில் உட்கார்ந்து உலக அறிவியல் விவாதிக்கும் மேதைகளுக்கு, 'ஐட்டம்'.. தெரு கடைசியில் மளிகை கடை வைத்திருப்பவரின் மனைவிக்கும் மற்றும் சில கற்புக்கரச கண்ணகிகளுக்கும், "தேவடியாள்" என்றழைப்பதில்தான் விருப்பம்... வயது இருபத்தியேழு முதல் முப்பத்துஒன்றுக்குள் ஏதோ ஒன்றாகத்தான் இருக்கவேண்டும்.. தொழில்?...ஹ்ம்ம்..இன்னுமா தெரியவில்லை..